PATVIRTINTA

Pagėgių lopšelio-darželio direktorės

2016 m. gruodžio 29 d.

įsakymu Nr. V- 49

**PAGĖGIŲ LOPŠELIO-DARŽELIO**

**KORUPCIJOS PREVENCIJOS PROGRAMA 2017-2019 METAMS**

**I. Bendrosios nuostatos**

1. Pagėgių lopšelio-darželio korupcijos prevencijos 2016-2018 metų programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir Pagėgių savivaldybės korupcijos prevencijos 2015-2017 metų programa, patvirtinta Pagėgių savivaldybės tarybos 2015 m. vasario 10 d. sprendimu Nr. T-15 " Dėl Pagėgių savivaldybės korupcijos prevencijos 2015-2017 metų programos ir programos įgyvendinimo priemonių plano patvirtinimo". Programa yra skirta korupcijos prevencijai ir sisteminės korupcijos pasireiškimo galimybėms mažinti Pagėgių lopšelyje-darželyje (toliau- lopšelis-darželis).

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas

3. Programa grindžiama korupcijos prevencija, lopšelio-darželio darbuotojų, dirbančių pagal galiojančias darbo sutartis antikorupciniu švietimu ir mokymu, siekiant šalinti šio neigiamo socialinio reiškinio priežastis.

4. Programos įgyvendinimą koordinuoja ir kontroliuoja lopšelio-darželio direktoriaus paskirtas asmuo.

5. Programa parengta 3 (trijų) metų laikotarpiui.

**II. Korupcijos pasireiškimo tikimybė**

6. Veiklos sritys, kuriose galimas korupcijos pasireiškimas:

6.1. vaikų priėmimas į ikimokyklinio ir priešmokyklinio ugdymo grupes;

6.2. lėšų, deleguotų iš valstybės, savivaldybės biudžeto, Europos sąjungos struktūrinių fondų, tėvų įnašų už vaiko išlaikymą ir 2% pajamų tikslinis panaudojimas;

6.3. viešieji pirkimai;

6.4. pažeidimų nustatymas, protokolų surašymas ir nuobaudų skyrimas.

**III. Programos tikslai ir uždaviniai**

7. Programos tikslai:

7.1. aiškintis galimas korupcijos pasireiškimo priežastis ir šalinti jas;

7.2. užtikrinti skaidrią ir veiksmingą veiklą įstaigoje.

8. Korupcijos tikslams pasiekti numatomi programos uždaviniai:

8.1. užtikrinti efektyvų numatytų priemonių įgyvendinimą ir administravimą;

8.2. siekti, kad sprendimų priėmimo procesai būtų skaidrūs, atviri ir prieinami visai bendruomenei;

8.3. didinti antikorupcinio švietimo ir antikorupcinės kultūros sklaidą;

8.4. įgyvendinti neišvengiamos atsakomybės už neteisėtus veiksmus principą.

**IV. Korupcijos atvejų tyrimas**

9. Sudaryti sąlygas darbuotojams, piliečiams pranešti lopšelio-darželio direktoriui, atsakingam už korupcijos prevenciją bei kontrolę asmeniui apie įtarimus dėl galimos korupcinio pobūdžio nusikalstamos veiklos.

10. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

**V. Programos įgyvendinimas**

11. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus. Planas neatskiriama programos dalis.

12. Programą vykdo visi įstaigos darbuotojai.

13. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją ir kontrolę.

**VI. Baigiamosios nuostatos**

14. Programa įgyvendinama pagal priemonių planą.

15. Už konkrečių priemonių įgyvendinimą atsako priemonių plane nurodyti vykdytojai.

16. Programa skelbiama savivaldybės interneto svetainėje, sukūrus internetinę svetainę,įstaigos svetainėje.

17. Korupcinė situacija vertinama bei priemonių planas peržiūrimi kas treji metai. Esant būtinybei, programa gali būti papildoma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_